Gusti Yesus boten nampik ibu lan para sadherekipun. Gusti Yesus ugi boten nyelaki ibu lan para sadherekipun. Nanging Gusti Yesus paring pangertosan ingkang enggal ing bab pasedherekan. Ingkang dipun wastani sedherek punika boten namung para tiyang ingkang gadhah sesambetan secara rah lan trah, nanging sedaya tiyang ingkang gadhah tujuan ingkang sami kangge nindakaken karsanipun Gusti. Sinten kemawon ing salumahing bumi ingkang sami-sami nindakaken pakaryanipun Gusti lan karsanipun Gusti, punika sadherek ing pangertosan ingkang sakmesthinipun. Dados pasadherekan punika boten namung adhedasar bangsa ingkang sami, keturunan ingkang sami lan agama ingkang sami. Pasadherekan miturut Gusti Yesus langkung endah lan wiyar tinimbang sedaya kalawau.